เงินบาทเปิด 29.85/87
ธนาคารซีไอเอ็มบีไทย รายงาน เงินบาทเปิด 29.85/87 จับตามาตรการกระตุ้นศก.สหรัฐฯรอบใหม่-กนง.
24 ส.ค. 2554

ธนาคารซีไอเอ็มบีไทย รายงาน เงินบาทเปิด 29.85/87 จับตามาตรการกระตุ้นศก.สหรัฐฯรอบใหม่-กนง.
นักบริหารเงินธนาคาร ซีไอเอ็มบี ไทย กล่าวว่า เช้านี้เงินบาทเปิดตลาดที่ระดับ 29.85/87 บาท/ดอลลาร์ จากวานนี้ที่ปิดตลาดที่ระดับ 29.83/85 บาท/ดอลลาร์ และล่าสุดเงินบาทเคลื่อนไหวที่ระดับ 29.88/90 บาท/ดอลลาร์
ส่วนค่าเงินสกุลอื่นในภูมิภาค ส่วนใหญ่ปรับตัวแข็งค่า โดยเงินเยนอยู่ที่ระดับ 76.78/83 เยน/ดอลลาร์ จากวานนี้ที่ปิดตลาดที่ระดับ 76.51/56 เยน/ดอลลาร์ แต่เงินยูโรอยู่ที่ระดับ 1.4405/4408 ดอลลาร์/ยูโร จากวานนี้ที่ปิดตลาดที่ระดับ 1.4480/4483 ดอลลาร์/ยูโร 
ทั้งนี้ ตลาดยังรอผลการประชุมเฟด ซึ่งมีการคาดการณ์ว่านายเบน เบอร์นันเก้จะส่งสัญญาณให้ใช้มาตรการกระตุ้นเศรษฐกิจครั้งใหม่ และ การประชุมของคณะกรรมการนโยบายการเงิน(กนง.) ในวันนี้
นอกจากนี้ วันนี้วันพุธ มีรายงานตัวเลขเศรษฐกิจของสหรัฐ ได้แก่ กระทรวงพาณิชย์สหรัฐเปิดเผยยอดสั่งซื้อสินค้าคงทนเดือนก.ค. และ สำนักงานสารสนเทศด้านการพลังงานของสหรัฐ (EIA) เปิดเผยตัวเลขสต็อกน้ำมันรายสัปดาห์
ประเมินกรอบการเคลื่อนไหวของเงินบาทที่ระดับ 29.80-29.90 บาท/ดอลลาร์